title: 2012/646/UE: Decizia Consiliului din 10 octombrie 2012 privind reînnoirea Acordului de cooperare științifică și tehnologică între Comunitatea Europeană și Republica Federativă a Braziliei

text:
               18.10.2012

               RO

               Jurnalul Oficial al Uniunii Europene

               L 287/4

         DECIZIA CONSILIULUI
   din 10 octombrie 2012
   privind reînnoirea Acordului de cooperare științifică și tehnologică între Comunitatea Europeană și Republica Federativă a Braziliei
   (2012/646/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 186 coroborat cu articolul 218 alineatul (6) litera (a) punctul (v),
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               Prin Decizia 2005/781/CE (1), Consiliul a aprobat încheierea Acordului de cooperare științifică și tehnologică între Comunitatea Europeană și Republica Federativă a Braziliei (denumit în continuare „acordul”).

               (2)

               La articolul XII alineatul (2) din acord se prevede: „Prezentul acord se încheie pe o perioadă inițială de cinci ani și poate fi reînnoit de comun acord între părți după evaluarea efectuată în cursul penultimului an al fiecărei perioade succesive de reînnoire.”

               (3)

               În cadrul celei de-a cincea reuniuni a Comitetului director instituit în baza articolului VI alineatul (2) din acord, care a avut loc la 22 noiembrie 2011 la Brasilia, ambele părți și-au confirmat interesul de a reînnoi acordul pentru încă cinci ani.

               (4)

               Ca urmare a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană și a i-succedat acesteia.

               (5)

               Reînnoirea acordului ar trebui aprobată în numele Uniunii,

         ADOPTĂ PREZENTA DECIZIE:
   Articolul 1
   Se aprobă, în numele Uniunii, pentru o perioadă de încă cinci ani, reînnoirea Acordului de cooperare științifică și tehnologică între Comunitatea Europeană și Republica Federativă a Braziliei.
   Articolul 2
   În numele Uniunii, președintele Consiliului notifică Guvernulului Republicii Federative a Braziliei faptul că Uniunea a finalizat procedurile interne necesare pentru reînnoirea acordului în conformitate cu articolul XII alineatul (2) din acord.
   Articolul 3
   În numele Uniunii, președintele Consiliului transmite următoarea notificare:

      „Ca o consecință a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană și i-a succedat acesteia, iar de la data menționată exercită toate drepturile și își asumă toate obligațiile Comunității Europene. Prin urmare, trimiterile la «Comunitatea Europeană» din textul acordului se citesc, acolo unde este cazul, ca trimiteri la «Uniunea Europeană».”

   Articolul 4
   Prezenta decizie intră în vigoare la data adoptării.

      Adoptată la Luxemburg, 10 octombrie 2012.

            Pentru Consiliu

            Președintele

         S. MALAS

      (1)  JO L 295, 11.11.2005, p. 37.


title: 2014/582/UE: Decizia Parlamentului European din 3 aprilie 2014 privind închiderea conturilor Agenției Europene pentru Controlul Pescuitului pentru exercițiul financiar 2012

text:
               5.9.2014

               RO

               Jurnalul Oficial al Uniunii Europene

               L 266/215

         DECIZIA PARLAMENTULUI EUROPEAN
   din 3 aprilie 2014
   privind închiderea conturilor Agenției Europene pentru Controlul Pescuitului pentru exercițiul financiar 2012
   (2014/582/UE)
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Controlul Pescuitului pentru exercițiul financiar 2012,

               —

               având în vedere Raportul Curții de Conturi privind conturile anuale ale Agenției Europene pentru Controlul Pescuitului pentru exercițiul financiar 2012, însoțit de răspunsurile agenției (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 768/2005 al Consiliului din 26 aprilie 2005 de instituire a Agenției Comunitare pentru Controlul Pescuitului (4), în special articolul 36,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru pescuit (A7-0233/2014),

               1.

               aprobă închiderea conturilor Agenției Europene pentru Controlul Pescuitului pentru exercițiul financiar 2012;

               2.

               încredințează Președintelui sarcina de a transmite prezenta decizie directorului executiv al Agenției Europene pentru Controlul Pescuitului, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 113.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 128, 21.5.2005, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia Comisiei din 15 decembrie 2009 de modificare a anexei D la Directiva 64/432/CEE a Consiliului în ceea ce privește testele de diagnostic pentru leucoza enzootică bovină [notificată cu numărul C(2009) 9951] (Text cu relevanță pentru SEE)

text:
               18.12.2009

               RO

               Jurnalul Oficial al Uniunii Europene

               L 336/36

      DECIZIA COMISIEI

   din 15 decembrie 2009
   de modificare a anexei D la Directiva 64/432/CEE a Consiliului în ceea ce privește testele de diagnostic pentru leucoza enzootică bovină
   [notificată cu numărul C(2009) 9951]
   (Text cu relevanță pentru SEE)
   (2009/976/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (1), în special articolul 16 alineatul (2),
   întrucât:

               (1)

               Directiva 64/432/CEE se aplică comerțului interior din Uniunea Europeană cu bovine, iar capitolul II al anexei D la respectiva directivă stabilește teste de diagnostic pentru leucoza enzootică bovină (LEB) care trebuie utilizate pentru combaterea și eradicarea bolii, pentru supraveghere și monitorizare, precum și pentru stabilirea și menținerea unui statut al șeptelului ca fiind oficial indemn de leucoza enzootică bovină și a certificării necesare comerțului interior din Uniunea Europeană cu bovine.

               (2)

               Capitolul II din anexa D la Directiva 64/432/CEE prevede ca testele pentru LEB să fie efectuate fie cu ajutorul testului de imunodifuzie în gel de agar (AGID = agar gel immune-diffusion test) prin utilizarea unui antigen standardizat în raport cu serul standard oficial al CE (ser EI), fie printr-un test de imunoabsorbție legat cu enzimă (ELISA) standardizat în raport cu serul E4. Ambele seruri standard sunt furnizate de National Veterinary Institute, Technical University of Denmark (Institutul Național Veterinar, Universitatea Tehnică din Danemarca).

               (3)

               Un nou ser LEB standard (serul E05) a fost conceput recent de către laboratorul de referință al Organizației Mondiale pentru Sănătatea Animală (OIE) pentru leucoza enzootică bovină, în Germania (Friedrich-Loeffler-Institute), în colaborare cu laboratoarele de referință al OIE din Regatul Unit (Veterinary Laboratories Agency) și Polonia (National Veterinary Research Institute), după ce a fost supus unei testări interlaboratoare. Serul E05 a fost validat în raport cu serurile EI și E4 cu ajutorul diferitelor teste AGID și ELISA și, prin urmare, a fost inclus ca ser standard OIE acreditat în capitolul 2.4.11 secțiunea B punctul 2 din Manualul OIE de teste de diagnostic și vaccinuri pentru animale terestre, ediția a șasea, 2008. Acest ser este disponibil la laboratorul de referință al OIE pentru leucoza enzootică bovină, din Germania.

               (4)

               În plus, Institutul Național Veterinar din cadrul Universității Tehnice din Danemarca a informat Comisia că nu mai este în măsură să-și îndeplinească obligațiile privind furnizarea serului standard prevăzut, la momentul actual, în capitolul II din anexa D la Directiva 64/432/CEE.

               (5)

               Autoritățile competente germane și Friedrich-Loeffler-Institute au acceptat să furnizeze serul E05 care devine, în consecință, noul ser standard oficial al Uniunii Europene pentru leucoza enzootică bovină.

               (6)

               Prin urmare, Directiva 64/432/CEE ar trebui modificată în consecință.

               (7)

               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DECIZIE:
   Articolul 1
   Capitolul II al anexei D la Directiva 64/432/CEE se înlocuiește cu textul din anexa la prezenta decizie.
   Articolul 2
   Prezenta decizie se adresează statelor membre.

      Adoptată la Bruxelles, 15 decembrie 2009.

            Pentru Comisie

         Androulla VASSILIOU

            Membru al Comisiei

      (1)  JO 121, 29.7.1964, p. 1977/64.

      ANEXĂ
      Capitolul II al anexei D la Directiva 64/432/CEE se înlocuiește cu următorul text:

         „CAPITOLUL II

            TESTE PENTRU LEUCOZA ENZOOTICĂ BOVINĂ

         Testele pentru leucoza enzootică bovină se efectuează cu ajutorul testului de imunodifuzie în gel de agar (AGID) în condițiile descrise la secțiunile A și B sau printr-un test de imunoabsorbție legat cu enzimă (ELISA) în condițiile descrise la secțiunea C. Testul de imunodifuzie în gel de agar este rezervat testării probelor individuale de ser. În cazul în care rezultatele testelor fac obiectul unei contestații întemeiate, se efectuează un control complementar cu ajutorul unui test de imunodifuzie în gel de agar.
         Testele AGID și ELISA se standardizează în raport cu serul E05, serul standard oficial al UE, care va fi furnizat de:

                     Friedrich-Loeffler-Institut

                     Federal Research Institute for Animal Health

                     Laborator de referință al OIE pentru leucoza enzootică bovină (LEB)

                     Südufer 10

                     17493 Greifswald — Insel Riems

                     Germania.

               A.   Testul de imunodifuzie în gel de agar pentru leucoza enzootică bovină

                     1.

                     Antigenul care se utilizează în acest test conține glicoproteina virusului leucozei bovine. Antigenul este standardizat în raport cu serul E05.

                     2.

                     Institutele de stat, laboratoarele naționale de referință sau institutele oficiale desemnate în conformitate cu articolul 6a pentru coordonarea standardelor și metodelor de diagnosticare în ceea ce privește testele de depistare a leucozei enzootice bovine sunt responsabile de calibrarea antigenului standard de lucru al laboratorului în raport cu serul E05.

                     3.

                     Antigenii standard utilizați în laborator trebuie se trimit cel puțin o dată pe an institutelor de stat, laboratoarelor naționale de referință sau institutelor oficiale desemnate în conformitate cu articolul 6a, pentru testarea comparativă cu serul E05. În afara unei astfel de standardizări, antigenul utilizat poate fi calibrat în conformitate cu metoda descrisă în secțiunea B.

                     4.

                     Testul folosește următorii reactivi:

                                 (a)

                                 antigen: antigenul conține glicoproteina specifică virusului leucozei enzootice bovine care a fost standardizat în raport cu serul E05;

                                 (b)

                                 serul de testat;

                                 (c)

                                 ser de control pozitiv cunoscut;

                                 (d)

                                 gel de agar:

                                             —

                                             0,8 % agar;

                                             —

                                             8,5 % NaCl;

                                             —

                                             tampon Tris 0,05 M, pH 7,2;

                                             —

                                             15 ml din acest gel de agar se introduc într-o placă Petri cu diametrul de 85 mm, ceea ce determină o adâncime de 2,6 mm de agar.

                     5.

                     Se realizează o configurație de testare din șapte godeuri uscate prin perforarea agarului până la fundul plăcii; această configurație constă într-un godeu central în jurul căruia se ordonează 6 godeuri dispuse în cerc.
                     Diametrul godeului central: 4 mm.
                     Diametrul godeurilor periferice: 6 mm.
                     Distanța între godeul central și cele periferice: 3 mm.

                     6.

                     Godeul central se umple cu antigenul standard. Godeurile periferice 1 și 4 descrise la punctul 3 secțiunea B sunt umplute cu serul pozitiv cunoscut; godeurile 2, 3, 5 și 6 sunt umplute cu serul de testat. Godeurile se umplu până la dispariția meniscului.

                     7.

                     Cantitățile obținute sunt următoarele:

                                 —

                                 antigen: 32 μl;

                                 —

                                 ser de control: 73 μl;

                                 —

                                 ser de testat: 73 μl.

                     8.

                     Incubarea durează 72 de ore la temperatura ambiantă (20-27 °C) într-o incintă umedă închisă.

                     9.

                     Testul se citește după 24 de ore, apoi după 48 de ore, dar nu se poate obține niciun rezultat final înainte de 72 de ore:

                                 (a)

                                 un ser de testat este pozitiv în cazul în care formează o curbă de precipitare specifică cu antigenul virusului leucozei bovine (LEB) și în cazul în care formează o curbă care coincide cu cea a serului de control;

                                 (b)

                                 un ser de testat este negativ în cazul în care nu formează o curbă de precipitare specifică cu antigenul virusului leucozei bovine și în cazul în care nu modifică curba serului de control;

                                 (c)

                                 reacția nu este concludentă în cazul în care:

                                             (i)

                                             modifică curba serului de control spre godeul antigenului virusului leucozei bovine fără să formeze o curbă de precipitare cu antigenul vizibilă; sau

                                             (ii)

                                             în cazul în care nu este posibilă interpretarea pozitivă sau negativă.

                           Pentru reacțiile neconcludente, se poate repeta testul și se poate utiliza ser concentrat.

                     10.

                     Poate fi utilizată orice altă configurație sau orice altă dispunere a godeurilor, cu condiția ca serul E05 diluat la 1:10 cu un ser negativ să poată fi identificat ca fiind pozitiv.

               B.   Metodă de standardizare a antigenului

                     1.

                     Soluții și materiale necesare:

                                 (a)

                                 40 ml de gel de agaroză 1,6 % într-un tampon Tris 0,05 M/HCl, pH 7,2 cu NaCl 85 %;

                                 (b)

                                 15 ml ser pozitiv pentru leucoză bovină care nu are alți anticorpi decât împotriva glicoproteinelor virusului leucozei bovine, diluat 1:10 într-un tampon Tris 0,05 M/HCl, pH 7,2 cu NaCl 8,5 %;

                                 (c)

                                 15 ml de ser pozitiv pentru leucoză bovină care nu are alți anticorpi decât împotriva glicoproteinelor virusului leucozei bovine, diluat 1:5 într-un tampon Tris 0,05 M/HCl, pH 7,2 cu NaCl 8,5 %;

                                 (d)

                                 patru plăci Petri din material plastic, cu un diametru de 85 mm;

                                 (e)

                                 un poanson cu diametrul de 4-6 mm;

                                 (f)

                                 un antigen de referință;

                                 (g)

                                 antigenul de standardizat;

                                 (h)

                                 o baie de apă (56 °C).

                     2.

                     Procedură:
                     Agaroza (1,6 %) se dizolvă în soluția tampon Tris/HCl încălzind cu grijă până la 100 °C. Se utilizează baia de apă la 56 °C timp de aproximativ o oră. Se adaugă soluțiile de ser pozitiv pentru leucoză bovină în baia de apă la 56 °C.
                     Se amestecă apoi 15 ml din soluția de agaroză la 56 °C cu 15 ml de ser pozitiv pentru leucoză bovină (1:10), se agită rapid și se varsă în două plăci Petri, câte 15 ml în fiecare cutie. Se reîncep operațiunile descrise anterior cu serul leucozei bovine diluat 1:5.
                     Atunci când agaroza s-a întărit, se fac găurile în felul următor:

                     3.

                     Adăugare de antigen:

                                 (a)

                                 plăcile Petri nr. 1 și 3:

                                             (i)

                                             godeul A – antigen de referință, nediluat;

                                             (ii)

                                             godeul B – antigen de referință, diluat 1:2;

                                             (iii)

                                             godeurile C și E – antigene de referință;

                                             (iv)

                                             godeul D – antigen de testat, nediluat;

                                 (b)

                                 plăcile Petri nr. 2 și 4:

                                             (i)

                                             godeul A – antigen de testat, nediluat;

                                             (ii)

                                             godeul B – antigen de testat, diluat 1:2;

                                             (iii)

                                             godeul C – antigen de testat, diluat 1:4;

                                             (iv)

                                             godeul D – antigen de testat, diluat 1:8.

                     4.

                     Instrucțiuni suplimentare:

                                 (a)

                                 experimentul se efectuează cu două grade de diluție a serului (1:5 și 1:10) pentru a obține precipitare optimă;

                                 (b)

                                 în cazul în care diametrul de precipitare este prea mic pentru fiecare dintre cele două grade de diluție, serul se va dilua suplimentar;

                                 (c)

                                 în cazul în care diametrul de precipitare este prea mare pentru două grade de diluție și este imprecis delimitabil, se alege un grad de diluție mai scăzut pentru ser;

                                 (d)

                                 concentrația finală a agarozei este de 0,8 %; cea a serului, de 5 %, respectiv 10 %;

                                 (e)

                                 se notează diametrele măsurate în sistemul de coordonate următor. Diluția de lucru este cea în care se înregistrează același diametru pentru antigenul de testat și pentru antigenul de referință.

               C.   Test de imunoabsorbție legat cu enzimă (ELISA) pentru depistarea leucozei enzootice bovine

                     1.

                     Se utilizează următoarele materiale și reactivi:

                                 (a)

                                 microplăci pentru faza solidă, tăvițe sau orice altă fază solidă;

                                 (b)

                                 antigenul se fixează pe faza solidă cu sau fără ajutorul anticorpilor de captare policloni sau monocloni. În cazul în care antigenul este asociat direct fazei solide, toate probele supuse examenului care prezintă o reacție pozitivă trebuie reexaminate în raport cu antigenul de control. Acesta trebuie să fie identic cu antigenul examinat, cu excepția absenței antigenilor LEB. În cazul în care anticorpii de captare sunt asociați fazei solide, anticorpii nu reacționează cu alți antigeni decât cu antigenii LEB;

                                 (c)

                                 lichidul biologic de examinat;

                                 (d)

                                 controalele pozitive și negative corespunzătoare;

                                 (e)

                                 conjugatul;

                                 (f)

                                 un substrat adaptat enzimei utilizate;

                                 (g)

                                 o soluție de stopare, în cazul în care este necesar;

                                 (h)

                                 soluții pentru diluarea probelor examinate, prepararea reactivilor și spălare;

                                 (i)

                                 un sistem de citire corespunzător substratului utilizat.

                     2.

                     Standardizarea și sensibilitatea testului
                     Sensibilitatea testului ELISA are un astfel de nivel încât serul E05 se consemnează ca reacție pozitivă atunci când este diluat de 10 ori (probe de ser) sau de 250 de ori (probe de lapte) mai mult decât diluția obținută de la probe individuale puse în comun. La testele în care probele (ser și lapte) sunt examinate individual, serul E05 diluat 1:10 (ser negativ) sau 1:250 (lapte negativ) se consemnează ca reacție pozitivă atunci când este examinat în aceeași diluție de testare ca cea utilizată pentru testele individuale. Institutele menționate la punctul 2 secțiunea A sunt responsabile de controlul calității metodei ELISA, în special pentru a determina, pentru fiecare lot de producție, numărul de eșantioane de pus în comun în funcție de rezultatul obținut pentru serul E05.

                     3.

                     Condițiile de utilizare a testului ELISA pentru depistarea leucozei enzootice bovine:

                                 (a)

                                 testele ELISA pot fi utilizate pe probe de ser sau lapte;

                                 (b)

                                 dacă testele ELISA sunt utilizate în scopuri de certificare în conformitate cu articolul 6 alineatul (2) litera (c) sau pentru stabilirea și menținerea unui statut al șeptelului în conformitate cu anexa D partea I, amestecul probelor de ser sau lapte se realizează astfel încât probele prelevate în vederea examinării să poată fi raportate fără echivoc la animale individuale de la care provine serul sau laptele inclus în amestec. Orice test de confirmare este efectuat pe probele recoltate de la animale individuale;

                                 (c)

                                 în cazul în care testele ELISA sunt utilizate pe o probă de lapte vrac, această probă se prelevează din laptele provenind dintr-un șeptel care cuprinde cel puțin 30 % vaci de lapte în lactație. Orice test de confirmare trebuie se efectuează pe probele de ser sau lapte recoltate de la animale individuale.”


title: Decizia (UE) 2017/1681 a Parlamentului European din 27 aprilie 2017 privind descărcarea de gestiune pentru execuția bugetului Agenției Europene pentru Medicamente aferent exercițiului financiar 2015

text:
               29.9.2017

               RO

               Jurnalul Oficial al Uniunii Europene

               L 252/250

         DECIZIA (UE) 2017/1681 A PARLAMENTULUI EUROPEAN
   din 27 aprilie 2017
   privind descărcarea de gestiune pentru execuția bugetului Agenției Europene pentru Medicamente aferent exercițiului financiar 2015
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Medicamente pentru exercițiul financiar 2015,

               —

               având în vedere Raportul Curții de Conturi privind conturile anuale ale Agenției Europene pentru Medicamente pentru exercițiul financiar 2015, însoțit de răspunsul agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a agenției în ceea ce privește execuția bugetară pentru exercițiul financiar 2015 (05873/2017 – C8-0055/2017),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 726/2004 al Parlamentului European și al Consiliului din 31 martie 2004 de stabilire a procedurilor comunitare privind autorizarea și supravegherea medicamentelor de uz uman și veterinar și de instituire a unei Agenții Europene pentru Medicamente (4), în special articolul 68,

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (5), în special articolul 108,

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A8-0084/2017),

               1.

               acordă directorului executiv al Agenției Europene pentru Medicamente descărcarea de gestiune pentru execuția bugetului agenției aferent exercițiului financiar 2015;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Medicamente, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO C 449, 1.12.2016, p. 123.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 136, 30.4.2004, p. 1.

      (5)  JO L 328, 7.12.2013, p. 42.


title: 2012/216/UE: Decizia Consiliului din 24 aprilie 2012 de numire a unui membru finlandez și a unui supleant finlandez în cadrul Comitetului Regiunilor

text:
               26.4.2012

               RO

               Jurnalul Oficial al Uniunii Europene

               L 114/19

         DECIZIA CONSILIULUI
   din 24 aprilie 2012
   de numire a unui membru finlandez și a unui supleant finlandez în cadrul Comitetului Regiunilor
   (2012/216/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului finlandez,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului domnului Folke SJÖLUND.

               (3)

               Un loc de supleant a devenit vacant ca urmare a încheierii mandatului doamnei Britt LUNDBERG,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membru:

                           —

                           doamna Gun-Mari LINDHOLM, Kansliminister, Åland;

                     și

               (b)

               în calitate de supleant:

                           —

                           domnul Wille VALVE, Ledamot av Ålands lagting.

         Articolul 2
   Prezenta decizie intră în vigoare la data adoptării.

      Adoptată la Luxemburg, 24 aprilie 2012.

            Pentru Consiliu

            Președintele

         N. WAMMEN

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: 2014/5/UE: Decizia Consiliului din 16 decembrie 2013 privind semnarea în numele Uniunii Europene și aplicarea cu titlu provizoriu a Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului încheiat între Uniunea Europeană și Republica Seychelles

text:
                  9.1.2014

                  RO

                  Jurnalul Oficial al Uniunii Europene

                  L 4/1

         DECIZIA CONSILIULUI
         din 16 decembrie 2013
         privind semnarea în numele Uniunii Europene și aplicarea cu titlu provizoriu a Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului încheiat între Uniunea Europeană și Republica Seychelles
         (2014/5/UE)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 43, coroborat cu articolul 218 alineatul (5),
         având în vedere propunerea Comisiei Europene,
         întrucât:

                     (1)

                     La 5 octombrie 2006, Consiliul a aprobat Acordul de parteneriat în domeniul pescuitului încheiat între Comunitatea Europeană și Republica Seychelles (1) (denumit în continuare „acordul”), prin intermediul Regulamentului (CE) nr. 1562/2006 (2).

                     (2)

                     Posibilitățile de pescuit și contribuția financiară prevăzută de acord au fost stabilite într-un protocol (3). Cel mai recent protocol expiră la 17 ianuarie 2014.

                     (3)

                     Consiliul a autorizat Comisia să negocieze cu Republica Seychelles, în numele Uniunii, un nou protocol de stabilire a posibilităților de pescuit și a contribuției financiare prevăzute de acord („noul protocol”).

                     (4)

                     Ca urmare a negocierilor, la 10 mai 2013 a fost parafat noul protocol.

                     (5)

                     Pentru a garanta continuarea activităților de pescuit pentru navele Uniunii, noul protocol ar trebui să se aplice în mod provizoriu începând de la 18 ianuarie 2014, până la finalizarea procedurilor pentru încheierea sa.

                     (6)

                     Noul protocol ar trebui semnat,

               ADOPTĂ PREZENTA DECIZIE:

            Articolul 1
            Semnarea în numele Uniunii a protocolului de stabilire a posibilităților de pescuit și a contribuției financiare prevăzute în Acordul de parteneriat în domeniul pescuitului încheiat între Uniunea Europeană și Republica Seychelles (denumit în continuare „protocolul”) se autorizează sub rezerva încheierii protocolului menționat.
            Textul protocolului se atașează la prezenta decizie.

            Articolul 2
            Președintele Consiliului este autorizat să desemneze persoana (persoanele) împuternicită (împuternicite) să semneze protocolul în numele Uniunii.

            Articolul 3
            Protocolul se aplică cu titlu provizoriu începând cu 18 ianuarie 2014, până la finalizarea procedurilor necesare pentru încheierea sa.

            Articolul 4
            Prezenta decizie intră în vigoare la data adoptării.

            Adoptată la Bruxelles, 16 decembrie 2013.

                  Pentru Consiliu

                  Președintele

               V. JUKNA

            (1)  JO L 290, 20.10.2006, p. 2.

            (2)  Regulamentul (CE) nr. 1562/2006 al Consiliului din 5 octombrie 2006 privind încheierea Acordului de parteneriat în domeniul pescuitului între Comunitatea Europeană și Republica Seychelles (JO L 290, 20.10.2006, p. 1).

            (3)  JO L 345, 30.12.2010, p. 3.


title: Decizia (UE) 2015/1753 a Comisiei din 30 septembrie 2015 privind confirmarea participării Italiei la o cooperare consolidată în domeniul creării unei protecții prin brevet unitar

text:
               1.10.2015

               RO

               Jurnalul Oficial al Uniunii Europene

               L 256/19

         DECIZIA (UE) 2015/1753 A COMISIEI
   din 30 septembrie 2015
   privind confirmarea participării Italiei la o cooperare consolidată în domeniul creării unei protecții prin brevet unitar
   COMISIA EUROPEANĂ,
   având în vedere Tratatul privind funcționarea Uniunii Europene, în special articolul 328 alineatul (1) și articolul 331 alineatul (1),
   având în vedere Decizia 2011/167/UE a Consiliului din 10 martie 2011 de autorizare a unei cooperări consolidate în domeniul creării unei protecții prin brevet unitar (1),
   având în vedere faptul că Italia și-a notificat intenția de a participa la cooperarea consolidată în domeniul creării unei protecții prin brevet unitar,
   întrucât:

               (1)

               La 10 martie 2011, Consiliul a decis să autorizeze cooperarea consolidată între Austria, Belgia, Bulgaria, Cipru, Danemarca, Estonia, Finlanda, Franța, Germania, Grecia, Irlanda, Letonia, Lituania, Luxemburg, Malta, Polonia, Portugalia, Regatul Unit, Republica Cehă, România, Slovacia, Slovenia, Suedia, Țările de Jos și Ungaria în domeniul creării unei protecții prin brevet unitar.

               (2)

               La 17 decembrie 2012, Parlamentul European și Consiliul au adoptat Regulamentul (UE) nr. 1257/2012 (2).

               (3)

               La 17 decembrie 2012, Consiliul a adoptat Regulamentul (UE) nr. 1260/2012 (3).

               (4)

               Italia și-a notificat intenția de a participa la cooperarea consolidată în domeniul creării unei protecții unitare prin brevet prin scrisoarea din data de 2 iulie 2015, pe care Comisia a înregistrat-o la data de 20 iulie 2015.

               (5)

               Comisia precizează că nici Decizia 2011/167/UE, nici Regulamentele (UE) nr. 1257/2012 și (UE) nr. 1260/2012 nu impun condiții speciale de participare la cooperarea consolidată în domeniul creării unei protecții unitare prin brevet și că participarea Italiei ar trebui să sporească beneficiile acestei cooperări consolidate,

         ADOPTĂ PREZENTA DECIZIE:
   Articolul 1
   Participarea Italiei la cooperarea consolidată
   (1)   Se confirmă participarea Italiei la cooperarea consolidată în domeniul creării unei protecții unitare prin brevet, autorizată prin Decizia 2011/167/UE.
   (2)   Regulamentul (UE) nr. 1257/2012 și Regulamentul (UE) nr. 1260/2012 se aplică Italiei în conformitate cu prezenta decizie.
   Articolul 2
   Informații care trebuie furnizate de Italia
   (1)   Italia informează Comisia cu privire la măsurile adoptate în conformitate cu articolul 9 din Regulamentul (UE) nr. 1257/2012 până la data aplicării respectivului regulament:
   (2)   Italia informează Comisia cu privire la măsurile adoptate în conformitate cu articolul 4 alineatul (2) din Regulamentul (UE) nr. 1257/2012 până la data aplicării respectivului regulament sau în cazul în care Curtea Unică în materie de Brevete nu are competență exclusivă în Italia în ceea ce privește brevetele europene cu efect unitar la data aplicării respectivului regulament, până la data de la care Curtea Unică în materie de Brevete are o astfel de jurisdicție exclusivă în Italia.
   Articolul 3
   Intrarea în vigoare și data aplicării Regulamentului (UE) nr. 1257/2012 și a Regulamentului (UE) nr. 1260/2012 în Italia
   (1)   Regulamentul (UE) nr. 1257/2012 și Regulamentul (UE) nr. 1260/2012 intră în vigoare în Italia în ziua următoare publicării prezentei decizii în Jurnalul Oficial al Uniunii Europene.
   (2)   Regulamentul (UE) nr. 1257/2012 și Regulamentul (UE) nr. 1260/2012 se aplică Italiei la data intrării în vigoare a acordului privind Curtea Unică în materie de Brevete.
   Articolul 4
   Intrarea în vigoare
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 30 septembrie 2015.

            Pentru Comisie

            Președintele

         Jean-Claude JUNCKER

      (1)  JO L 76, 22.3.2011, p. 53.

      (2)  Regulamentul (UE) nr. 1257/2012 al Parlamentului European și al Consiliului din 17 decembrie 2012 de punere în aplicare a unei cooperări consolidate în domeniul creării unei protecții unitare prin brevet (JO L 361, 31.12.2012, p. 1).

      (3)  Regulamentul (UE) nr. 1260/2012 al Consiliului din 17 decembrie 2012 de punere în aplicare a cooperării consolidate în domeniul creării unei protecții unitare prin brevet în ceea ce privește dispozițiile aplicabile în materie de traducere (JO L 361, 31.12.2012, p. 89).


title: 2013/626/UE: Decizia Parlamentului European din 17 aprilie 2013 privind descărcarea de gestiune pentru execuția bugetului întreprinderii comune SESAR aferent exercițiului financiar 2011

text:
               16.11.2013

               RO

               Jurnalul Oficial al Uniunii Europene

               L 308/369

      DECIZIA PARLAMENTULUI EUROPEAN

   din 17 aprilie 2013
   privind descărcarea de gestiune pentru execuția bugetului întreprinderii comune SESAR aferent exercițiului financiar 2011
   (2013/626/UE)
   PARLAMENTUL EUROPEAN,

               —

               având în vedere conturile anuale finale ale întreprinderii comune SESAR pentru exercițiul financiar 2011,

               —

               având în vedere Raportul Curții de Conturi privind conturile anuale ale întreprinderii comune SESAR pentru exercițiul financiar 2011, însoțit de răspunsurile întreprinderii comune (1),

               —

               având în vedere Recomandarea Consiliului din 12 februarie 2013 (05755/2013 – C7-0040/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 219/2007 al Consiliului din 27 februarie 2007 privind înființarea unei întreprinderi comune pentru realizarea sistemului european de nouă generație pentru gestionarea traficului aerian (SESAR) (4), în special articolul 4b,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 din Regulamentul său de procedură și anexa VI la acesta,

               —

               având în vedere raportul Comisiei pentru control bugetar și avizul Comisiei pentru transport și turism (A7-0101/2013),

               1.

               acordă directorului executiv al întreprinderii comune SESAR descărcarea de gestiune pentru execuția bugetului întreprinderii comune aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al întreprinderii comune SESAR, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 6, 10.1.2013, p. 46.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 64, 2.3.2007, p. 1.

      (5)  JO L 357, 31.12.2002, p. 72.

         REZOLUȚIA PARLAMENTULUI EUROPEAN

      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului întreprinderii comune SESAR aferent exercițiului financiar 2011
      PARLAMENTUL EUROPEAN,

                  —

                  având în vedere conturile anuale finale ale întreprinderii comune SESAR pentru exercițiul financiar 2011,

                  —

                  având în vedere Raportul Curții de Conturi privind conturile anuale ale întreprinderii comune SESAR pentru exercițiul financiar 2011, însoțit de răspunsurile întreprinderii comune (1),

                  —

                  având în vedere Recomandarea Consiliului din 12 februarie 2013 (05755/2013 – C7-0040/2013),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

                  —

                  având în vedere Regulamentul (CE) nr. 219/2007 al Consiliului din 27 februarie 2007 privind înființarea unei întreprinderi comune pentru realizarea sistemului european de nouă generație pentru gestionarea traficului aerian (SESAR) (4), în special articolul 4b,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

                  —

                  având în vedere articolul 77 din Regulamentul său de procedură și anexa VI la acesta,

                  —

                  având în vedere raportul Comisiei pentru control bugetar și avizul Comisiei pentru transport și turism (A7-0101/2013),

                  A.

                  întrucât întreprinderea comună SESAR („întreprinderea comună”) a fost înființată în februarie 2007 pentru a derula Programul de cercetare privind managementul traficului aerian în contextul cerului unic european (SESAR), care vizează modernizarea managementului traficului aerian în Europa;

                  B.

                  întrucât întreprinderea comună a început să funcționeze autonom în august 2007;

                  C.

                  întrucât întreprinderea comună va deține proprietatea asupra tuturor imobilizărilor corporale și necorporale create de ea sau care îi sunt transferate pentru faza de dezvoltare a proiectului SESAR, în conformitate cu o serie de acorduri specifice încheiate cu membrii săi;

                  D.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale întreprinderii comune exercițiului financiar 2011 și cu privire la legalitatea și regularitatea operațiunilor subiacente;

                  E.

                  întrucât în aprilie 2010 Curtea de Conturi a emis Avizul nr. 2/2010 referitor la normele financiare ale Întreprinderii comune SESAR;

                  F.

                  întrucât bugetul pentru faza de dezvoltare a proiectului SESAR 2008-2013 este de 2 100 000 000 EUR,

         Gestiunea bugetară și financiară

                  1.

                  ia act de faptul că bugetul final al întreprinderii comune pentru exercițiul financiar 2011 a cuprins credite de angajament în valoare de 148 000 000 EUR și credite de plată în valoare de 91 700 000 EUR; observă, de asemenea, că ratele de utilizare a creditelor de angajament și a celor de plată au fost de 99,4 % și, respectiv, de 82,4 %;

                  2.

                  constată că, la sfârșitul exercițiului 2011, întreprinderea comună a înregistrat un rezultat bugetar pozitiv de 15 600 000 EUR, cu venituri de 91 200 000 EUR și plăți de 75 600 000 EUR; remarcă faptul că această situație a fost determinată de:

                              —

                              contribuțiile membrilor întreprinderii comune: 34 000 000 EUR,

                              —

                              rezultatul exercițiului anterior și alte surse de venit: 57 200 000 EUR,

                              —

                              plățile întreprinderii comune: 75 600 000 EUR,

                              —

                              rezultatul bugetar pozitiv: 15 600 000 EUR;

                  3.

                  subliniază că depozitele bancare de la sfârșitul exercițiului, în valoare totală de 15 300 000 EUR, reprezintă o încălcare a principiului bugetar al echilibrului; constată că s-au înregistrat progrese în ceea ce privește depozitele bancare, care se ridicau la 57 200 000 EUR la sfârșitul lui 2010 și la 86 800 000 EUR la sfârșitul lui 2009; invită întreprinderea comună să ia în continuare măsuri concrete pentru a atinge echilibrul bugetar;

                  4.

                  solicită întreprinderii comune să continue eforturile de asigurare a unei bune gestionări financiare și să respecte în continuare principiile bugetare; constată, de asemenea, că întreprinderea comună a ocupat 34 dintre cele 39 de posturi autorizate în schema de personal la 31 decembrie 2011;

         Sistemele de control intern

                  5.

                  salută faptul că, în 2011, în urma examinării de către un auditor extern independent a proceselor de lucru derulate în cadrul întreprinderii comune, s-a constatat că sistemele de control intern funcționau în mod eficace; ia act de faptul că, în aprilie 2012, procesele de lucru subiacente au fost validate în mod oficial de către contabil, în conformitate cu normele financiare ale întreprinderii comune, deși nu înainte ca Curtea de Conturi să prezinte observații în mod repetat;

         Funcția de audit intern

                  6.

                  salută faptul că, în noiembrie 2011, Consiliul de administrație al întreprinderii comune a adoptat un plan de audit strategic coordonat al Serviciului de Audit Intern pentru întreprinderea comună pentru perioada 2012-2014 în urma clarificării rolurilor operaționale ce revin Serviciului de Audit Intern al Comisiei și funcției de audit intern din cadrul întreprinderii comune; așteaptă să fie informat cu privire la rezultatele punerii în aplicare a respectivului plan de audit strategic și atrage atenția asupra faptului că întreprinderea comună a fost înființată în februarie 2007;

         Plata cu întârziere a contribuțiilor membrilor

                  7.

                  deplânge faptul că nu s-a respectat termenul pentru plata contribuțiilor în numerar ale membrilor către întreprinderea comună; constată că, la sfârșitul lunii august 2011, existau în continuare 17 ordine de recuperare în curs, al căror cuantum total se ridica la 3 700 000 EUR, și că unul dintre membri nu efectuase nicio plată în contul contribuției anuale până la sfârșitul exercițiului 2011; ia act de răspunsul întreprinderii comune, potrivit căruia contribuțiile întârziate neplătite încă la sfârșitul exercițiului au fost încasate în februarie 2012; îndeamnă totuși întreprinderea comună să asigure respectarea termenelor contractuale pentru plata contribuțiilor în numerar ale membrilor săi, care reprezintă 10 % din contribuțiile lor globale la proiect;

         Obiectivele programului SESAR

                  8.

                  ia act de faptul că întreprinderea comună era responsabilă la sfârșitul exercițiului 2011 pentru un număr total de 310 proiecte de cercetare și dezvoltare, precum și de gestionare, dintre care 282 sunt în faza de execuție; subliniază că „faza de dezvoltare” gestionată de întreprinderea comună ar trebui să ia sfârșit în 2016; invită întreprinderea comună să utilizeze toate resursele financiare puse la dispoziția sa pentru a finaliza dezvoltarea tehnologiei necesare pentru desfășurarea la timp a programului SESAR;

                  9.

                  ia act de contribuția esențială a întreprinderii comune la dezvoltarea unui sistem modernizat de gestionare a traficului aerian în Europa; invită statele membre să își respecte angajamentul de a realiza obiectivul referitor la Cerul unic european, a cărui îndeplinire este intrinsec legată de cea a programului SESAR;

                  10.

                  invită întreprinderea comună să informeze în continuare autoritatea care acordă descărcarea de gestiune cu privire la stadiul realizării proiectelor din cadrul programului SESAR și să prezinte rezultatele obținute;

                  11.

                  remarcă faptul că întreprinderea comună este organizată sub forma unui parteneriat public-privat și că interesele publice și private se întrepătrund; reamintește că membrii fondatori sunt Uniunea, reprezentată de Comisie, și Eurocontrol, reprezentat de Agenția sa, împreună cu 15 întreprinderi publice și private din sectorul navigației aeriene; observă că este absolut necesar, în aceste condiții, să se asigure faptul că potențialele conflicte de interese nu sunt neglijate, ci abordate în mod corespunzător;

         Alte chestiuni

                  12.

                  invită, din nou, Curtea de Conturi să prezinte Parlamentului, într-un termen rezonabil, un raport special privind problemele comune care apar din cauza naturii întreprinderilor comune și care ar trebui tratate de întreprinderile comune împreună cu partenerii lor pentru a asigura valoarea lor adăugată și eficiența realizării programelor demonstrative, de cercetare și de dezvoltare tehnologică ale Uniunii; constată, de asemenea, că raportul ar trebui să includă o evaluare a eficacității în ceea ce privește crearea și structura întreprinderilor comune.

         (1)  JO C 6, 10.1.2013, p. 46.

         (2)  JO L 248, 16.9.2002, p. 1.

         (3)  JO L 298, 26.10.2012, p. 1.

         (4)  JO L 64, 2.3.2007, p. 1.

         (5)  JO L 357, 31.12.2002, p. 72.


title: Decizia Consiliului din 22 ianuarie 1996 privind încheierea Protocolului adițional la Acordul între Comunitatea Economică Europeană și Republica Islanda ca urmare a aderării Republicii Austria, a Republicii Finlanda și a Regatului Suediei la Uniunea Europeană

text:
Anunţ juridic important

|

31996D0147

Jurnalul Oficial L 034 , 13/02/1996 p. 0033 - 0033 ediţie specială în limba cehă capitol 11 volum 23 p. 308  - 308 ediţie specială în limba estonă capitol 11 volum 23 p. 308  - 308 ediţie specială în limba maghiară capitol 11 volum 23 p. 308  - 308 ediţie specială în limba lituaniană capitol 11 volum 23 p. 308  - 308 LV.ES capitol 11 volum 23 p. 308  - 308 MT.ES capitol 11 volum 23 p. 308  - 308 PL.ES capitol 11 volum 23 p. 308  - 308 SK.ES capitol 11 volum 23 p. 308  - 308 ediţie specială în limba slovenă capitol 11 volum 23 p. 308  - 308

		19960122Decizia Consiliuluidin 22 ianuarie 1996privind încheierea Protocolului adițional la Acordul între Comunitatea Economică Europeană și Republica Islanda ca urmare a aderării Republicii Austria, a Republicii Finlanda și a Regatului Suediei la Uniunea Europeană(96/147/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 113, coroborat cu articolul 228 alineatul (2) prima teză,având în vedere propunerea Comisiei,întrucât Comisia a negociat, în numele Comunității, un protocol adițional la Acordul dintre Comunitatea Economică Europeană și Republica Islanda [1], semnat la Bruxelles la 22 iulie 1972, pentru a ține seama de aderarea Republicii Austria, a Republicii Finlanda și a Regatului Suediei la Uniunea Europeană;întrucât protocolul adițional trebuie aprobat,DECIDE:Articolul 1Se aprobă în numele Comunității Protocolul adițional la Acordul între Comunitatea Economică Europeană și Republica Islanda ca urmare a aderării Republicii Austria, a Republicii Finlanda și a Regatului Suediei la Uniunea Europeană.Textul protocolului adițional este atașat la prezenta decizie.Articolul 2Președintele Consiliului este autorizat să desemneze persoana abilitată să semneze protocolul adițional, în vederea angajării Comunității.Adoptată la Bruxelles, 22 ianuarie 1996.Pentru ConsiliuPreședinteleL. Dini[1] JO L 301, 31.12.1972, p. 3.--------------------------------------------------